ετους εκτου επι συναγωγης της γενηθεισης εν τωι ανω απολλ[ω]νιειωι του πολιτευματος και των απο της πολεως ιδουμαιων. επει δωριων ο συγγενης και στρατηγος και ιερευς του πληθους των μαχαιροφορων εν πολλοις ευεργετηκως εφαινετο και κοινηι και κατ ιδιαν εκαστον ευσεβως τε διακειμενος προς το θειον προθυμως πεποηται μετα πολλης και δαψιλους δαπανης την τε καταλιφην και κονιασιν του δηλουμενου ιερου καθαπερ και πασι προδηλον εστιν εδοξεν τας μεν αλλας ας εχει τιμας μενειν αυτωι δια βιου και επι των δε αει γινομενων θυσιων αναγορευεσθαι αυτωι θαλλον κατα τον πατριον νομον και επιταξαι τοις ιερευσι και ιεροψαλταις επι των υμνων μεμνησθαι αυτου ετι δε και επι των του πολιτευματος ευωχιων στεφανουσθαι δια παντος εξαλλωι στεφανω. το δε ψηφισμα ενγραψαντας εις στηλην λιθινην αναθειναι εν τωι επιφανεστατωι του ιερου τοπωι και μεταδοθηναι αυτου αντιγραφον τωι δωριωνι ιν ειδηι ην εσχηκεν προς αυτον η πολις ευχαριστον απαντησιν.
Eg. — Memphis (Mit Riheina) — 112/11 BC — OGIS 2.737
 112/11 BC 